Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 631

3. Szakmai gyakorlat 3.1. Tervezés és szakrajz A bútorműves legyen képes a szakmai feladatokhoz kapcsolódó: — különböző rajzi, ábrázolási módszerek (képsíkrendszer, axonometria, perspektíva, árnyékszerkesztés), — bútoripari szerkezettan, szakrajz, szabásjegyzék, — vázlattervek, variációk, formatanulmányok, — elkészítendő tárgyak pontos méretezési szakrajzainak, — komplett tervdokumentációk rajzanyagainak elkészítésére. 3.2. Gyártástechnológiai ismeretek A jelölt ismerje és tudjon: — olvasni és értelmezni műszaki rajzot, tervet, tervdokumentációt, — tervek alapján elkészíteni a berendezési tárgyakat, bútorokat, — a tervezési feladat részeként műleírást, költségvetést, és anyagszámolási jegyzéket készíteni. Ismerje: — a különböző anyagok megmunkálhatóságának, összeépíthetőségének lehetőségeit, — a különböző ábrázolási, méretezési jelölési szabályokat, — egyedi bútorok (a műhelyrajz elkészítéséig), belső terek (a vázlattervtől a kiviteli tervdokumentációig) tervezésére vonatkozó szakmai elvárásokat, 2001/87. szám — a berendezési tárgyak, bútorok szakszerű javításával kapcsolatos szabályokat, elvárásokat, — a munkavégzéshez használatos kézi- és gépi szerszámok működési elvét, szakszerű használatát. 3.3. Bútor- és berendezéskészítés A jelölt a gyakorlatban legyen képes: — anyag- és technológiai ismereteit kreatív módon felhasználni és alkalmazni, — a tárgyformálás szabályainak ismeretére és alkalmazására, — alapanyagok előkészítésére (szabásjegyzék), — fakötések, — szerkezeti összeépítések, — dobozszerkezetű bútorok, — állványszerkezetű bútorok készítésére, — díszítőeljárások, — felületmegmunkáló technikák szakszerű alkalmazására, — bútorépítésnél használható egyéb anyagok megmunkálására (fém, üveg, bőr, textil, kő, zománc, mozaik stb.), — rekonstrukciós javítási, pótlási műveletek szakszerű elvégzésére, — rokonszakmák eljárási műveleteinek (esztergályozás, fafaragás, intarzia, aranyozás stb.) elvégzésére.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes